AksaraLLM/aksara-bahasa-daerah-v1 huggingface dataset:
Rebana nyaéta waditra tepak, pungsina minangka ritme anu sipatna atonal. Asal kecapna tina kecap Arbana/Arbaa anu hartina opat.
Rebana atawa anu biasa disebut terebang ieu téh mangrupa waditra anu asup kana pintonan: genjring, gemyung, rudat, tagoni, qosidah, jsté.

Istilah
Rebana kahiji disebut rebana opat, rebana kadua disebut rebana lima, rebana katilu disebut rebana genep. Sebutan-sebutan ieu ngagabung dina wanda pintonan ketimpring. Rebana opat biasa disebut bawa, sabab ieu rebana miboga pungsi pikeun mawakeun intro lagu. Rebana lima sok disebut nyikut, sabab rebana ieu miboga pungsi pikeun nyikut garapan rebana opat. Rebana genep disebut nyeling sabab pungsina pikeun nyelingan sora antara rebana opat jeung rebana lima.

Bahan jeung rancang wangun
Waditra terebang dijieun tina bahan kai, biasana ngagunakeun kai sawo jeung kananga. Sedengkeun kulit anu digunakeun nyaéta kulit embé jeung kelenci i. Bahan panglengkep séjénna nyaéta cét, rotan, paku jeung ranté. Bentukna buleud, diwangun tina sababaraha bagéan:
Raray, nyaéta bidang hareup anu ditutup kulit; 
Taktak, nyaéta widang gigir anu katutup kulit jeung dipaku sakurilingna; 
 Awak, nyaéta bagian awak waditra; 
 Lambé atawa lalambé, nyaéta bagian handap waditra.

Ajén-ajén
  Rebana opat, mangrupa lambang anu nunjukkeun yén ngan aya opat prinsip dasar dina ajaran agama Islam anu patali jeung tanggung jawab katut kawajiban manusa, nyaéta kawajiban ka Allah S.W.T, lingkungan, ka sasama manusa, jeung diri sorangan;
  Rebana lima, mangrupa lambang anu nunjukkeun yén rukun Islam aya lima;
  Rebana genep, nyaéta simbul tina rukun iman nu genep.

Cara Maén jeung Bentuk pintonan
Ieu waditra dimaénkeun ku cara ditepak ku dampal leungeun katuhu, sedengkeun leungeun kénca nyekel terebang. Bagian waditra anu ditepak nyaéta bagian rarayna anu dijieun tina kulit pikeun ngahasilkeun sora. Waditra terebang biasana digunakeun pikeun mirig lagu-lagu wanda Islami kalayan lirik-lirik anu eusina ngagungkeun kaagungaan Pangéran. Wanda-wanda pintonan terebang di antarana: terebang beluk nu aya di Kadupandak, Kabupatén Cianjur, terebang gedé di Banten.

Rujukan

Waditra tepak
Situ Bagendit nyaéta tempat wisata anu aya di Kabupatén Garut.

Kaayaan Sabudeureuna
Objek wisata alam nu mangrupa situ anu sabeulaheun jeung Désa Banyuresmi, dibelah kidulna sabeulaheun jeung Désa Cipicung, dibelah wétan sabeulaheun jeung Désa Binakarya, sedengkeun dibelah kulon sabeulaheun jeung Désa Sukamukti. Jarak ti kota Garut ka tempat wisata Situ Bagendit téh nyaéta 4 km.

Sasakala

Salain kajojo ku kaéndahan alamna, situ bagendit ogé kajojo ku sasakalana. Ngaran Situ Bagendit asalna tina ngaran jalma nyaéta Nyi Bagendit. Nyi Endit nyaéta rajakayana bru di juru bro di panto, ngalayah ditengah imah. 
Pagawéan Nyi Endit téh sapopoéna ngitung-ngitung rajakaya bisi aya anu cocéng atawa leungit. Rajakayana unggul waktu nambahan jeung beuki ngagunung, da puguh tara pisan di paké. Ari sababna, sagala lébar, sagala nyaah. Tong boro dipaké tutulung ka batur, dalah dipaké ku dirisorangan gé kahayangnamah ulah. Hiji mangsa, datang aki-aki anu siga langlayeuseun. éta aki-aki téh pok nyarita ka Nyi Endit, “Nyai, nyuhunkeun sih piwelas. Aki geus sababaraha poé geus teu kararaban sangu”. Ngadéngé lumengisna aki-aki, keur Nyi Endit mah lain matak timbul rasa karunya, tapi kalah malik ambék. Aki-aki téh diusir sapajodogan. Isukna, éta aki-aki téh geus jol deui, bari ngélingan Nyi Endit sangkan daék tutulung ka nu butuh, tatalang ka nu susah. Tapi haté Nyi Endit angger ngabatu. Sakali deui éta aki-aki nu pikarunyaeun téh diusir sapajodogan. Katilu kalina, aki-aki datang deui. Ayeuna mah ku Nyi Endit téh teu ditungguan lila-lila aya diburuan imahna, langsung diusir. Aki-aki téh carindakdak bakat ku nalangsa. Ceb nanceb iteukna diburuan imah Nyi Endit, tuluy ngaléos indit teuing ka mana. Boro-boro jalmana, dalah iteukna gé keur Nyi Endit mah matak ngaganggu. Ngan ceg baé éta iteuk téh dicekel tuluy dicabut. Tapi kacida ngarénjagna manéhna, basa ningali tina urut iteuk nanceb téh ngaburial cai gedé pisan. Nyi Endit undur-unduran. Beuki lila cai nu ngaburial téh beuki ngagulidag sarta beuki gedé. Malah antukna ngeueum sakur nu aya di dinya. Mimitina semet mumuncangan, naék kana tuur, ngeueum dada, sarta tuluy laput sirah. Nyi Endit teu sempet nyalametkeun dirina jeung rajakayana anu ngagunung. Kabéh kakeueum, sarta urutna jadi situ anu kacida legana. éta situkatelah jadi Situ Bagendit, dicokot tina ngaran Nyi Endit. Béjana aki-aki anu pikarunyaeun téh malaikat anu nyamar.

Catetan

Tempat pelesir di Kabupatén Garut
Caringin; Ficus benjamina; beringin dina basa Indoésia nyaéta hiji tangkal nu asalna tina kulawarga Moraceae . sarta sababaraha jenis ( genus ) Ficus séjén tina suku ara-araan atanapi Moraceae ), nu disebut ogé waringin atanapi (rada erroneously) ara (ki ara, ki hartina "tangkal"), katelah buruan tutuwuhan jeung pepelakan pot hias,  Sunda geus ngamekarkeun hiji caringin nu mibanda daun belang (Variegated) nu kasohor salaku pepelakan hias indoor atawa jero ruangan imah.  Banyan ogé mindeng dipaké minangka objek bonsai. 

Caringin raket  patalina jeung budaya pribumi Indonésia,  tutuwuhan ieu  ngawangun tangkal nu badag ieu mindeng dianggap sanget/sakral sarta ngajaga warga nu aya di sabudeureunna.  sasajén anu mindeng diteundeun handapeun tangkal Caringin anu heubeul jeung badag sabab dianggap salaku tempat pikeun ngumpulkeun kakuatan magis.  Sababaraha urang nganggap tempat sabudeureun tangkal caringin mangrupa "pikasieunen" jeung kudu dijauhan 
tangkal Bodhi dipaké bulak balik kalawan banyan, najan duanana mangrupa sahiji tipena béda.

Sebaran 
Caringin nyaéta pituin Asia, Malaysia, Australia, jeung sababaraha wewengkon sejenna Pasifik.  Caringin  ogé geus dipikawanohkeun ka wewengkon séjén salaku garnish a. Spésiés ieu téh dikabarkan langka di Kapuloan Marshall, kalawan ngan hiji tangkal anu tumuwuh di deukeut kampung.

Dicutat tina 

 "Ficus benjamina". Germplasm Resources Information Network. United States Department of Agriculture. 2009-01-16. Diakses tanggal 2009-02-17.
Tangkal
Tutuwuhan ubar
Kategori :Tutuwuhan tropis
Gamelan sacara étimologis asal kecapna tina basa Jawa nyaéta Gamel anu hartina nabeuh .
Gamelan mangrupa pakakas musik tradisional anu tumuwuh di Daérah Jawa hususna Jawa Barat, gamelan dipaenkeun ku sababaraha jalma gumantung kana pakakas anu dipaké.
Indonésia mangrupa bangsa anu miboga kabudayaan jeung kasenian anu kacida réana di unggal daérah miboga kasenian dumasar daérah séwang-séwangan, di antarana waé gamelan .
Aya pakakas séjén dina gamelan nyaéta gambang, kendang, métalofon jeung goong.

Gamelan Jawa

Gamelan Jawa mangrupa hiji wangun gamelan anu béda jeung Gamelan Bali atawa Gamelan Sunda.
Gamelan Jawa mibanda nada anu leuwih halimpu sarta slow, béda jeung Gamelan Bali anu rancak sarta Gamelan Sunda anu pohara mendayu-dayu sarta didominasi sora suling. Éta wajar, alatan Jawa mibanda sawangan sorangan anu diébréhkeun dina wirahma musik gamelanna.
Sawangan urang Jawa anu diébréhkeu dina musik gamelanna nyaéta saluyuna kahirupan jasmani jeung rohani, saluyu dina nyarita sarta paripolah ku kituna henteu mecenghulkeun ekspresi anu kaleuleuwihi sarta ngawujudkeun toléransi antar sasama.
Wujud nyata dina musikna nyaéta sora rebab anu dibarengan saimbang sora kenong, saron, kendang,gambang sarta sora goong dina saban panutup wirahma.
euweuh nu ngajéntrékeun ngeunaan sajarah ayana gamelan, musik gamelan tumuwuh kira-kira saprak ayana kohkol, rebab, gesekan dina tali atawa awi ipis nepi ka dipikawanohna pakakas musik tina logam anu saterusna dingaranan gamelan, musik ieu dipaké pikeun marengan pagelaran wayang, sarta ibingan, sabada dina sawatara wayah satutasna nangtung minangka musik sorangan sarta dilengkepan jeung sora para sindén.
Éta musik kalayan nada pentatonis, gamelan komplit diwangun ti dua putaran, nyaéta saléndro sarta pélog.
Saléndro mibanda 5 nada pér oktaf, nyaéta 1 2 3 5 6 [C- D E+ G A] jeung béda interval leutik,Pélog mibanda 7 nada pér oktaf, nyaéta 1 2 3 4 5 6 7 [C+ D E- F# G# A B] jeung béda interval anu badag.
Komposisi musik gamelan diciptakeun jeung sawatara aturan, nyaéta diwangun ti sawatara putaran sarta pathet, diwatesan ku hiji gongan sarta melodina diciptakeun dina unit anu diwangun ku 4 nada.

Instrumen Musik Gamelan Jawa

Gamelan Sunda

Euweuh nu apal iraha kasenian Sunda hususna gamelan asup ka tatar Sunda, tapi tanda-tanda ayana kasenian di tatar Sunda dijéntrékeun dina naskah Sunda Sang Hyang Siksa Kanda Ng Karésian yén kasenian asupna dina abad ka-16.
Disebutkeun dina éta naskah yén harita anu maenkeun gamelan disebutna Kumbang Gending, tuluy anu ahli karawitan atawa kasenian Sunda disebutna téh Paraguna, dina naskah séjén nyaéta Naskah Séwaka Darma disebutkeun yén gamelan Sunda disebut ogé Gangsa.
Gamelan sunda teu béda jauh jeung gamelan séjénna, dina basa Sunda disebut degung.
Di tatar Ssunda gamelan miboga sababaraha macem di antarana gambang kromong, saléndro atawa pélog, prawa, ringgeng, goong gedé, goong rénténg, monggang, toplek jeung sekaten.
Sedengkeun jenis gamelan sunda aya tilu nyaéta rénténg, saléndro atawa pélog jeung ketuk tilu.

Rujukan

 
Tradisi
Seni Sunda
Mangandeuh (Loranthus) nyaéta ngaran tutuwuhan anu miboga sifat parasit alias dina hirupna teu merlukeun taneuh sabagé média tumuwuhna.  Mangandeuh hirup dina dahan-dahan tangkal séjén sarta nyesep mineral anu teu larut, nepi ka éta tangkal paéh. Kembang mangandeuh kaasup bunga berumah satu. Sikina ngandung geutah. prosés ngembang biakna dibantuan ku sasatoan atawa manuk anu ngadahar sikina, siki mangandeuh anu geutahan didahar ku sasatoan atawa manuk tuluy éta siki téh napel dina dahan bareng jeung tai manuk anu ngadaharna téa, sarta tuluy tumuwuh dina éta dahan.

Kandungan

Daun jeung watang mangandeuh ngandung saponin jeung tanin, sedengkeun daunna ngandung alkaloida jeung flanovoida.

Mangpaat
Mangandeuh anu napel dina sawatara tutuwuhan misalna tangkal entéh (Camelia sinensis), dumasar kana pangalaman bisa dipaké ubar anti kanker. Sedengkeun mangandeuh anu napel dina tangkal jeruk nipis (Citrus aurantifolia) bisa dimangpaatkeun pikeun ubar kasakit amandel, umumna mangandeuh bisa dimangpaatkeun pikeun ubar campak. Daun jeung watang mangandeuh ogé bisa digunakeun pikeun ubar kasakit konéng , anti radang, anti baktéri, jeung anti bareuh. Daunna sorangan bisa digunakeun pikeun ubar radang rahim jeung batuk.

Referensi

Loranthaceae
Tutuwuhan ubar
Saron  nyaéta salah sahiji waditra perangkat gamelan boh pélog boh saléndro  anu dijieun tina logam, dimaénkeun ku cara ditakol maké panakol. Kecap saron asalna tina kecap soran, hartina sora anu tarik (basa Jawa Tengah Yogyakata), jadi saron nyaéta waditra anu sorana tarik/  méncrong. Aya ogé numutkeun kamus basa Sunda saron nyaéta gambang leutik igana aya genep jeung dijieunna tina perunggu. Di Daérah Banten, saron disebut salukat, asal kecapna tina salu anu hartina panggung, dadampar, jojodog, jeung kat (Dukat), hartina emas. Jadi Salukat (Saron) nyaéta tempat pangagung anu dilapis emas (perunggu anu geus dipulas emas). Waditra séjén anu sajenis jeung saron nyaéta demung/panerus (Saron leutik) jeung salentem.

Bahan jeung Rancang Wangun
Saron dijieun tina bahan beusi, perunggu atawa kuningan pikeun bagian wilah-wilah nadana. Dina saron aya 6-7 wilah nada. Saron saléndro miboga 6 wilah nada, sedengkeun saron pélog miboga 7 wilah nada. Ancak saron dijieun tina bahan kai. Dina unggal tungtungna ditancepkeun paku-paku pikeun nyimpen wilah-wilahna sangkan henteu oyag-oyagan. di antara wilah jeung ancak aya babantal anu dijieun tina kaén, tali, atawa karét sangkan sora saron henteu ngabelentrang (hipu).

Wilah Saron
Ilaharna wilah saron boga dua bentuk, nyaéta Geger sapi jeung Babalingbingan. Geger sapi nyaéta wilah saron anu bentukna siga tonggong sapi sedengkeun babalingbingan, wilah saron anu wujudna kawas balingbing. Beuteung saron nyaéta bagian tukang atawa handap saron, diwatesan dua liang dina ujungna. Simpul nyaéta wates dina saron, nyaéta liang-liang anu aya dina puhu wilah saron, pungsina pikeun nancepkeun paku-paku dina saron.

Ancak Saron
Ancak saron dijieun ku kai, diwangun ku kai, tali, jeung paku-paku. Papasinganna di antarana: 1)Ceuli nyaéta dua lambar papan anu dipasang di bagian luhur. 2)Pongpok nyaéta bagian ujung-puhu saron. 3)Papalayu nyaéta bagian hareup jeung tukang saron. 4) Lalambé nyaéta bagian anu digunakeun pikeun némpélkeun atawa nyimpen wilah-wilah nada saron. 5)Lelemah nyaéta bagian dasar ancak saron. 6)Tali ampar nyaéta tali anu dijieun kaé, atawa tali anu disimpen di antara wilah jeung ancak.

Téhnik nakol
Saron disorakeun maké panakol saron, dijieun tina bahan kai anu bentukna nyaruakeun palu. Panakol saron dicekel ku leungeun katuhu. Téhnik maén saron anu kudu dikawasaan nyaéta néngkép. Téhnik néngkép nyaéta neken wilah-wilah saron sangkan wilah nada anu ditakol teu lila teuing nyorana. Wilah saron diténgkép ku leungeun kénca. Ieu cara nabeuh atawa ngamaénkeun saron. Ieu cara nabeuh atawa ngamaénkeun saron laras pélog jeung laras saléndro.

Sumber

Tutumbu kaluar
Gamelan

Gamelan
Waditra takol
Yus Rusyana () nyaéta salah saurang sastrawan jeung Guru Besar di Jurusan Pendidikan Bahasa Indonesia Universitas Pendidikan Indonesia, Bandung. Mimiti sakola formal di Sakola Rahayat Nagari Pameungpeuk (1946-1952). Kiwari, anjeunna dumuk di kompleks Suaka Éndah, Jalan Gajah I no.19/21 bareng jeung garwana, Ami Raksanagara .
Salian ti jadi guru besar, Yus ogé jadi panalungtik basa jeung sastra di UPI Bandung. Anjeunna kawilang sastrawan nu produktif pisan, karya-karyana aya nu dina wangun sajak, carpon, jeung esai boh dina basa Sunda boh dina basa Indonésia.

Riwayat Atikan 
Sanggeus lulus ti SGBN 1 Garut dina taun (1952-1955), kalayan modal nekat Yus nuluykeun ka SGAN 1 Bandung (1955-1958). Minat nulisna tumuwuh alatan ngokolakeun majalah dinding di sakola babarengan jeung babaturanna anu saterusna ogé jadi sasterawan Sunda, kawas Iskandarwassid sarta Mien Resmana. 
Sabada tamat SGA Yus jadi guru honorer di salah sahiji sakola. Sanggeus sawatara lila manéhna nuluykeun kuliahna di FKSS IKIP Bandung Jurusan Pendidikan Basa jeung Sastra Sunda dina taun (1958-1964). Yus nuluykeun S2 di IKIP Bandung Jurusan Bahasa dan Sastra Indonesia, tuluy meunang gelar doktor di Universitas Indonésia.

Karya-Karyana 
Basa jadi mahasiswa Yus mimiti ngamekarkeun kaparigelan nulisna, utamana dina widang sajak Sunda. Ti saprak harita karya-karyana loba nu dimuat dina Sipatahoenan.  Salian ti éta, manéhna ogé aktip dina kagiatan kasenian di kampus, saperti nyieun Liga Drama anu loba mintonkeun sababaraha karyana, di antarana "Cahya Maratan Waja" (1964); "Hutbah Munggaran di Pajajaran" (1965); "Di Karaton Najasii (1966) jeung sajabana.

Karya-karyana nu lain nyaéta :
Rekening (drama, 1967)
Tukang Polka (drama, 1968)
 Di Luhureun Jukut Reumis (1965)
 Jajaten Ninggang Papasten (kumpulan carpon1988)
 Nu mahal Ti Batan Inten (kumpulan puisi, 1980)
 Buana Nu Pinuh Ku Mega (kumpulan puisi, 1992)
 Guguritan Munggah Haji (kumpulan puisi, 1995)
Yus Rusyana dilélér hadiah Sastera Rancagé (1989) pikeun bukuna Jajaten Ninggang Papasten.

Rujukan

Tutumbu kaluar
Inohong sunda

Inohong Sunda
Nu babar taun 1938
Wangenan Sapu
Sapu nyaéta alat atawa pakakas anu digunakeun pikeun méré sihan runtah. Lian ti éta numutkeun Kamus Basa Sunda, sapu nyaéta parabot paranti bebérésih di antarana miceun runtah atawa kokotor séjén; nyapuan pakarangan, jalan, makam, imah jeung lianna. Aya ogé sapu téh alat pikeun ngabérésihkeun, anu dijieunna aya anu tina injuk atawa tina nyéré anu dibeungkeut tungtungna anu ujung kakara di handapna anu lencop, aya istilah sapu nyéré pegat simpay, hartina ulah nepi kan leupas tina beungkeutan sabab lamun leupas moal disebut sapu tapi nyéré, ka ayeunakeun mah sapu téh beuki réa jinisna teu ngan saukur sapu injuk atawa nyéré ayeuna mah aya sapu anu dijieunna tina palastiksangkan leuwih awet jeung lila, leuwih hampang sarta leuwih higenis komo tina ukuran mah aya anu gedé aya anu leutik anu digunakeun saluyu jeung kabutuhanna ngarah efisien.

Jenis-jenis sapu

Sapu injuk nyaéta sapu anu dijieunna tina injuk sarta maké gagang.

Sapu nyéré nyaéta sapu anu dijieunna tina nyéré kalapa atawa nyéré kawung.

Tingali ogé

Galeri

Sumber

Pakakas
Jaarbeurs nyaéta pakumpulan pangusaha anu sataun sakali ngayakeun kasempetan pikeun mintonkeun atawa mamérkeun saniskara barang daganganana. Biasana barang anyar, boh buatan di urang boh buatan luar negri. Henteu ngan ukur mangrupa paméran , tapi ogé mangrupa raraméan, lantaran dibarengan ku rupa-rupa tongtonan atawa hiburan anu aranéh, nu langka kapanggih sapopoéna. Malah nu euweuh di urang, ngahaja didatangkeun ti luar negri, dipaké narik publik. Bari jeung sok diayakeun rupa-rupa kongkur deuih, tur unggal taun ganti-ganti, tina rupa-rupa widang: olahraga, kasenian, karajinan, jst.  saperti  papanahan, langlayangan, patapis-tapis nyetiran mobil, koroncong, ibing, tembang, penca, ogél, jrrd.

Bintang (medali) emas atawa pérak atawa parunggu, jeung diploma biasa dibagikeun ka nu unggul atawa ka nu dianggap punjul bubuatanana, cara barang nu dipintonkeunana mah, boh barang anyaman, boh ukiran atawa tatahan jst. Dalah cara mintonkeun atawa mamérkeun barang-barang ogé milu dipeunteun, nu tétéla punjul ti batur mah dibéré hadiah atawa diploma. Jaarbeurs di Bandung boga tempat nu baku jeung adegan nu tetep. 
Jaarbeurs mimiti diayakeun di Bandung ti taun 1920 tepi ka taun 1949 kalawan diprakarsaan ku pakumpulan Bandung Vooruit (Bandung Maju). Ti taun 1920 tepi ka 1924 Jaarbeurs dilaksanakeun di aréa beulah kidul lapangan olahraga NIAU (Nederlandsch Indische Athletiek Unie), anu ayeuna jadi Gelora saparua, dina wangunnan semi permanén.

Kakara dina taun 1925 gedong utama Jaarbeurs di Menadostraat 50 (ayeuna jalan Aceh) diadegkeun ku kontraktor G.J. Bel dumasar kana karya arsiték C.P. Wolff Schoemaker (1882-1949). Gedong Jaarbeurs maké gaya  arsitéktur Art Deco kalawan tilu arca torso Atlas sitaranjang di bagian suhunanana jeung tulisan Jaarbeurs di bagian handapna. Dina mangsa harita acara Jaarbeurs dina bulan Juni-Juli mangrupa titik puncak karaméan kota Bandung.

Ti taun 1942 ieu acara tara diayakeun deui. Dina jaman pendudukan Jepang gedong Jaarbeurs dipaké kamp interniran. Dina taun 1945-1949 ieu gedong dijadikeun markas militér Belanda MTD (Motor Technische Dienst). Ti taun 1949 ka dieu urut gedong Jaarbeurs dijadikeun markas militér TNI AD. salah saurang komandanna kungsi nutupan tilu arca Atlas ku triplék lantaran dianggap vulgar. Ayeuna gedong Jaarbeurs dijadikeun gedong MAKODIKLAT TNI-AD (Markas Komando Pendidikan dan Latihan). Urut gedong lokét paragi ngajual karcis Jaarbeurs jadi garduh jaga. Ti taun 2005 gedong Jaarbeurs bisa diséwa pikeun tempat résépsi kawin.

Catetan

Sajarah
Wangunan sajarah
Ahmad Bakri, guru jeung pangarang dina basa Sunda sarta Indonésia. Lahir di Ciamis ping 11 Mei 1917 tur ngantunkeun ping 18 Juli 1988. Satamatna ti sakola Rayat 3 taun, Ahmad Bakri neruskeun ka Scahake School(sakola sambungan) di Ciamis. Meunang sawatara bulan kungsi masantrén di Genténg jeung Sadéwa. Taun 1937, milu keurseus montir di Bandung, tapi teu kungsi tepi ka tamat. Ti dinya digawé di PTT, tepi ka jaman Jepang.
Satutasna pengakuan kedaulatan (taun 1949), Ahmad Bakri sakulawrga pindah ka Bandung, lantaran  kaayaan di lemburna teu aman balukar gangguan gorombolan. Kungsi ngajar di SD Cicadas (1952), tuluy milu ujian persamaan SGB, ditéma deui ku KGA, anu sabada tamat diteruskeun ka B-1 Basa Sunda. Nalika éta, carpon Ahmad Bakri geus aya nu dimuat dina majalah Warga.  Sanggeus kitu, diajakan aktif di LBSS ku R.I Adiwijaya sarta dijadikeun Wakil Ketua Bagéan Basa kapangurusan hasil kongrés 1958. Ti taun 1963, Ahmad Bakri loba nyieun carpon jeung carnyam nu dimuat dina Manglé jeung Hanjuang. Sanggeus ngantongan diploma B-1, Ahmad Bakri ditempatkeun jadi guru SPG di Ciamis, nepi ka pangsiunna (1973). ti dinya terus diangkat jadi Kepala SPG Muhammadiyah Ciamis, tapi kalah ménta diturunkeun jadi Wakil Kepala, sabab hayang aya waktu anu laluasa pikeun ngarang.

Karya-karyana
Karya-karya Ahmad Bakri nu geus medal mangrupa buku di antarana Payung Butut, Rajapati di Pananjung, Sanghiang Lutung Kasarung, Srangéngé Surup Mantén, Sudagar Batik, Mayit dina Dahan Jéngkol, Jurutulis Malingping, Asmaramurka jeung Bedog Si Rajapati, jeung Ki Merebot, Kabandang ku Kuda Lumping,Nu Seungit Dipulang Asih . Salian ti éta, carpon-carponna ogé dikumpulkeun dina buku Dina Kalangkang Panjara jeung Dukun Lepus.
Ahmad Bakri lain waé kaasup kana pangarang Sunda produktif,  tapi deuih kungsi meunang jujuluk pangarang favorit dumasar kana hasil angkét majalah Manglé dina taun 80-an. Tangtu aya dasarna hasil angkét Manglé téh; karangan Ahmad Bakri boh carpon boh carnyam anu dimuat dina éta majalah loba nu mikaresep, malah sok kacida diarep-arepna. Lantaran salian ti produktivitasna dina nyieun karya, kaparigelanana dina ngagambarkeun kahirupan masarakat leutik kacida hirup tur seger pisan. Kritik-kritikna kana pamaréntahan nu teu adil loba ditepikeun ku basa nu basajan tur nyantéi. Minangka karya hiji Guru, karya-karyana pinuh ku amanat anu nyamuni dina carita nu ditepikeunana.

Referensi

Pangarang Sunda
Godi Suwarna salah sahiji pangarang Sunda nu karyana euyeub pisan, gumelar di Tasikmalaya ping 23 Mei 1956.  Ayeuna matuh di Ciamis.  Mimiti daria ngarang sajak jeung carpon dina basa Sunda ti mimiti taun 1976 nalika masih kénéh jadi mahasiswa di IKIP Bandung tug nepi ka kiwari. Lian ti ngarang, ogé resep maén sandiwara ti bubudak. Pernah ngilu maén, jadi sutradara sarta nulis lakon di antarana waé dina "Burung-burung Hitam", "Orang-orang Kelam", "Gaok-gaok Geblek" jeung "Gor Gar". Sanggeus kuliah, ngadegkeun grup téater jeung papada mahasiswa IKIP Bandung.

Kungsi jadi Sutradara Terbaik Porseni Mahasiswa Tingkat Nasional (1981). Tuluy ngagabung di STB (Studi Klub Téater Bandung), diajar néater ka Suyatna Anirun. Di STB, kungsi maén “King Lear”, “Sang Naga”, jeung “Impian di Tengah Musim”. Taun 1997, nyutradaraan pagelaran puisi Konglomérat Kéré Lauk di Universitas Wollongong, Australia. Taun 2005, dihiras maca sajak Sunda dina acara Utan Kayu International Literary Biannele, jeung dina acara International Poetry féstival Indonésia 2006 nu dialpukahan ku Dewan Kesenian Jakarta.

Karya-karyana
Sajak jeung carponna sababaraha kali dilélér Hadiah Sastra ti LBSS (Lembaga Basa jeung Sastra Sunda), Paguyuban Pasundan, majalah Manglé jrrd. Buku kumpulan sajakna nu geus medal nyaéta Jagat Alit (1979), Surat-surat Kaliwat (1982), Blues Kéré Lauk (1992) jeung Sajak Dongéng Si Ujang (1998). Sajak-sajakna ogé aya nu dikumpulkeun dina buku Antologi Puisi Sunda Mutakhir bareng jeung karya-karya Eddy D. Iskandar, Yoseph Iskandar jeung réa-réa deui.

Ari buku kumpulan carponna nu geus terbit nyaéta Murang-Maring (1980) jeung Serat Sarwasatwa (1995). Buku Blues Kéré Lauk dilélér Hadiah Sastra Rancagé dina taun 1993. Serat Sarwasatwa dilélér Hadiah Sastra Rancagé taun 1996. Naskah novel Sandékala dilélér Hadiah Sastra Daéng Kanduruan Ardiwinata dina taun 1998. Naskah novel Déng dilélér Hadiah Sastra Oeton Moehtar taun 2000. Ti mimiti taun 1998, ngaalpukahan acara Nyiar Lumar, pagelaran rupa-rupa kasenian sapeuting jeput di situs Astana Gedé, Kawali. Teu disangka ti anggalna, éta acara dua taun sakali téh tétéla jadi pangdeugdeugan tatamu ti mana-mana.

Rujukan

Pangarang Sunda
Pikeun fisikawan Heinrich Rudolf Hertz, tempo Heinrich Rudolf Hertz
Hertz (simbol: Hz) nyaéta unit SI pikeun frékuensi. Kecap Hertz dipilih pikeun ngaprésiasi jasa Heinrich Rudolf Hertz kana kontribusina dina widang elektromagnetisme.

Hertz nyebutkeun jumlah gelombang dina hiji detik (1 Hertz = 1 gelombang per detik). Unit ieu tiasa dipaké pikeun ngukur gelombang nanaon wéh nu périodik.

Kalipetan 
Kalipetan unit Hertz ngagunakeun sistem métrik nyaéta kalipetan rébuan ka luhur mangrupa kilo, méga, giga. Lamun kalipétan ka handap ngagunakeun satuan ukuran kawas désihertz, séntihertz, jeung saterusna.

Satuan frékuénsi
Satuan turunan SI
Hitam Ke Putih mangrupa album kaopat ti panembang Indonésia, Oppie Andaresta nu drilis dina taun 2001.

Daptar Lagu 
 TV Junkie
 Hanya Kau Yang Bisa
 Boleh Saja
 Robin Hood
 Sebelum Ku Bertemu Kamu
 Meskipun
 Hitam Ke Putih
 Lili vs Lala
 Aku Pernah

Tumbu kaluar 
 Résénsi

Album taun 2001
Masagus Abdullah Mahmud atanapi leuwih katelah kalawan A.T. Mahmud (Kampung 5 Ulu Kedukan Anyar, Palémbang, Sumatra Kidul 3 Fébruari 1930  Jakarta 6 Juli 2010) nyaéta hiji panyieun lagu asal Palembang, Sumatera Selatan, Indonésia. Anjeunna katelah dina masarakat kalwan lagu barudak jieunanna.

Atikan

Formal 
 Hollandsch-Inlandsche School / SD (1944)
 SMU Bagian Kahiji / SMP (1950)
 Sakola Guru bagian A / SGA (1953)
 Basa Inggris FKIP (1959)
 Sarjana Ngora / Diploma (1964)

Informal 
 The Teaching of English As a Foreign Language (Australia) - Désémber 1961 nepi ka Désémber 1962
 PATA (Jakarta) - Novémber nepi ka Désémber 1979 
 SPAFA "Further Development for Trainer Teachers of the Arts in Schools" (Loka karya di Pilipina) - Méi 1985

Resépsi 
 Piagam Hadiah Seni tina Kaputusan Présidén Républik Indonésia liwat Menteri Atikan jeung Budaya - 11 Oktober 1999. 
 Anugrah Atikan Seni ku Réktor Universitas Negeri Jakarta - 27 Juni 2003 (Dies Natalis Univérsitas Negeri Jakarta ke-39). 
 Tanda Kahormatan Béntang Budaya Parama Dharma ti Présidén Megawati Soekarnoputri - 14 Agustus 2003.

Réferénsi 
 Tokoh Indonesia (Ensiklopedi Tokoh Indonésia)

Panyieun lagu Indonesia
Inohong ti Palémbang
Huni nyaéta ngaran tangkal jeung bubuahan, buahna raranggeuyan, gedéna 1 cm, wangunna aya nu buleud aya nu lonjong, warnana hejo saupama asak robah jadi warna ungu semu hideung. Daunna kaasup daun tunggal, bentukna lonjong, panjangna 9–25 cm, sisina rata, tungtung daunna seukeut. Warnadaun ngorana hejo ngora, sanggeus kolot robah jadi hejo kolot.  Huni sumebar di Asia Tenggara jeung Ustrali, di Jawa tumuwuh liar di leuwung atawa dipelak di buruan imah.

Kandungan

Huni ngandung gizi jeung fitonutrien anu luhung. Buah huni ngandung vitamin C, provitamin A, vitamin B1, vitamin B2, vitamin E, mineral, zat beusi, fosfor, photasium/kalium, jeung serat. Kulit watang anu rasana kesed ngandung racun alkaloida.

Mangpaat
Buah huni alus pikeun ngajaga kasehatan panon sabab ngandung vitamin A anu luhung, bisa ngalancarkeun saluran pencernaan tur nyingkahan konstipasi, mangrupa antioksidaan, mangpaat pikeun nyageurkeun deg-degan jantung, anemia, darah tinggi. Rasa buahna anu haseum mangpaat pikeun ngaluduhkeun kesang, ngaleungitkeun racun, ngaleungitkeun haus, sarta ningkatkeun sirkulasi getih. Buah anu asak miboga hasiat pikeun nambahan cai susu indung. Daunna bisa dipaké pikeun nutupan raheut.

Olahan tina huni
Buah huni biasana dijieun rujak, dijieun sirop , atawa selé. Daunna anu ngora rasana semu haseum bisa dipaké lalab atawa disayur.

Referensi

Tutumbu Kaluar

Phyllanthaceae
Bungbuahan
Tutuwuhan ubar
Pasantrén Kérésék nyaéta salah sahiji pasantrén anu kasohor jeung pangkolotna. Perenahna nyaéta Jl. Arief Rahman Hakim 75 Cibatu Garut. Pasantrén Kérésék kajojo ka mana-mana lain ngan saukur di kota Garut, buktina loba santri anu di luar Jawa saperti Sumatra jeung Lombok, anu ngahaja néang élmu agama di Pasantrén Kérésék. Pasantrén kérésék kasohor alatan carita jin.  Nalika taun 60-an, carita ngeunaan jin téh jadi carita bersambung di majalah Sunda Manglé, éta carita lain ngan saukur carita tapi nepi ka ayeuna éta jin kérésék masih kénéh aya. Pasatrén kérésék leuwih neuleuman kana élmu nahu sorof jeung bilagoh (sastra Arab), ku sabab kadua élmu éta jadi ciri has pasantrén anu umurna geus saabad leuwih.

Sajarah
Pasantrén kérésék didirikeun taun 1887 ku K.H. Muhammad Tobrik.  anjeunna téh katurunan Mbah Ma’lum ti pasantrén Pasir Kondang. Sedengkeun ngaran kérésék asalna tina ngaran kampung tempat pasantrén . Sanggeus didirikan, jeung dikelola ieu pasantrén téh diserahkeun ka putrana nyaéta K.H. Ahmad Nahrowi. K.H. Ahmad Nahrowi dipikawanoh ku sebutan Mama Bintang, ku sabab pernah dibéré bintang tanda jasa ti pamaréntah kolonial Walanda. Pamaréntah kolonial nganggap yén Pasantrén kérésék geus loba jasa dina majukeun atikan masarakat pribumi jeung henteu ngalakukeun pembangkangan ka pamaréntah. Sanggeus Mama Bintang tilar dunya, pasantrén diserahkeun ku putrana nyaéta K.H. Usrol Karim. Nalika pasantrén dipingpin ku anjeunna, aya kajadian anu ahéng jeung matak ramé sakabéh masarakat désa kérésék.
Sanggeus K.H. Usrol Karim tilar dunya, pengelolaan pasantrén dituluykeun ku putrana nyaéta K.H. Hasan Basri . Hasan Basri anu nénéhna Buya, salain neuleuman élmu agama ogé anjeunna téh penulis.  Karyana nyaéta carpon nu judulna jin kérésék, saencan caritana dimedalkeun dina Manglé. Anu matak ngirut yén Buya nulis éta carita téh nalika aktip di HMI (Himpunan Mahasiswa Islam) basa kuliah di IAIN Sunan Gunung Jati Bandung. Tadina mah anjeunna nulis téh aya niat pamaksudan ngalawan paham PKI (partéy Komunis Indonésia) jeung CGMI (Comite Gerakan Mahasiswa Indonésia) anu ngarafiliasi ka PKI, ku sabab mranéhna teu percaya kana hal-hal gaib, nya anjeunna nulis éta carita dumasar kana naon anu ka alamna, kabuktian yén tulisana dipikaresep ku masarakat.

Catetan

Pasantrén di Kabupatén Garut
Uni Malaya nyaéta féderasi nagara-nagara Malaya jeung Straits Settlements teu kaasup Singapura. Féderasi ieu mangrupa panerus Malaya Britania jeung boga tujuan ngahijikeun Samenanjung Malaya dina hiji pamaréntahan pikeun ngagampangkeun administrasi.

Réferénsi 
 Zakaria Haji Ahmad. Government and Politics (1940-2006). p.p 30-21. ISBN 981-3018-55-0.
 Marissa Champion. Odyssey: Perspectives on Southéast Asia - Malaysia and Singapore 1870-1971. ISBN 9971-0-7213-0
 Sejarah Malaysia 

Urut nagara di Asia
Urut koloni Britania
Diwangun taun 1946
Dibubarkeun taun 1948
Nagara nu umurna pondok
Téspong atawa dina basa latinna Oenanthe javanica nyaéta ngaran tuwuhan anu daunna kawas salédri. Téspong loba tumuwuh di dataran luhur nepi ka daratan handap, asal taneuhna gembur, baseuh jeung miboga drainase anu hadé.
Lamun ditingali saliwat, téspong anu jangkungna 50cm téh ampir sarua jeung salédri. Kaambeuna seungit jeung daunna rérégéan tapi karasa leuwih "kaku" jeung leuwih kandel lamun dibandingkeun jeung salédri mah . Daun téspong anu ngorana ngeunah lamun diasakan jadi tumis atawa dilalab atah ngalengkepan beuleum lauk, hayam goréng jeung sambel.Dina téspong aya aroma spesifik anu karasana sumiriwing, komo lamun dicoélkeun kana sambel tarasi anu aya di restoran Sunda. Dina téspong aya minyak atsiri anu kaluar tina daunna nu matak ngabalukarkeun téspong miboga antioksidan anu kuat. Ku sabab kitu urang Sunda utamana wanojana miboga kulit anu "mulus" jeung bérésih anu nambahan kageulisanana lantaran loba ngadahar lalab-lalaban anu salah sahijina téspong. Téspong mangha bihari osok mindeng kapanggih di tempat ondangan jeung osok aya di rumah makan Sunda salaku lalab anu loba dipikaresep.Téspong boga mangpaat pikeun nahan lapar.

Rujukan

Lalab
Kadaharan
Wuluku anu wangunna jiga palu gedé anu dijieun tina kai.
Anu miboga fungsi pikeun ngabajo sérang, biasana maké kebo pikeun narikna.
Wuluku pakakas paranti muyarkeun taneuh sawah diwangun tina kai kalayan di hareupna maké ruruhit sina rada méncos, dijieun tina beusi kira-kira sagedé dampal leungeun, gunana sangkan taneuh ngaboréngkal kaluar atawa kagigir, sarta ka tukangna maké bubuntut minangka panyepenganana, biasana ditarik ku munding atawa sapi boh sarakit boh hiji.

Aya dua jenis wuluku, masing-masing miboga fungsi anu béda jeung dua-duana dipaké pikeun prosés ngolah taneuh. 
Waluku kahiji dingaranan singkal, pakakas ieu dipaké pikeun ngabolak-balik taneuh . 
Wuluku nu kadua dingaranan garu, wangunna singkal tuluy beulah handapna dijieun tina beusi anu lancip jeung bengkok nepi ka taneuh nu disodok ku bagéan hareup nu lancip, sacara langsung ngabalik ka bagéan beusi anu bengkok. 
Bagéan luhur singkal mangrupa kai pikeun panyepenganana nu ngabajo jeung pikeun nalikeun kana beuheung munding.

Dina mimiti mangsa tatanén mimitian ngembang, manusa ngan ngagunakeun sekop nyaéta gampang pikeun nu nyicingan di wewengkon anu pohara subur kawas di walungan Nil, di mana caah taunan sok ngabenerkeun taneuh di wewengkon kasebut. 
Tapi, pikeun sacara tuluy-tinuluy melak di wewengkon anu kurang subur, taneuh kudu diolah leuwih tiheula sangkan sanggeusna bisa nyieun jalan pikeun ngawur binih.

Tujuan utama ti ngabajo nyaéta pikeun mawa taneuh bagian dina anu subur ka luhur. 
Wuluku biasana dikenyang ku sabuntut sapi. 
Cacak kitu, di sawatara wewengkon, bajak dikenyang ku kuda. 
Sedengkeun, di nagara-nagara maju, dipaké tanaga saab. 
Saprak dua dékadeu pamungkas, pamakéan bajak di sawatara wewengkon geus loba ngurangan alatan bisa ngabalukarkeun karuksakan dina taneuh sarta erosi.

Rupa-rupa wangun wuluku

Rujukan 

Pakakas Tatanén
Sapéda Motor nyaéta kandaraan anu bentukna jiga sapédah tapi leuwih gedé jeung ngagunakeun béngsin minangka bahan bakarna.

Jenis-jenis Motor
Jenis motor dumasar kana golonganna di antarana ; 
Sapéda motor low rider sapeda nu asalna ti Amerika Serikat anu dipaké pikeun an saukur pikaresepeun, umumna dipakéna naloika peré atawa weekend, sarta teu dipaké jauh ngan saukur ngurilingan kota. Pikeun tampilanna maké aksesoris nu baheula jeung arék ka vintage tapi leuwih ramé. 
Goped nyaéta kandaaraan alternatif beroda dua anu pernah ramé di Jakarta anu fungsina ngan saukur reresepan jeung jalan-jalan. Tapi kaayeunakeun Goped dipaké minangka kandaraan sapopoé sabab praktis, gampang dipakéna,irit, jrrd. 
Free style nyaéta kandaraan anu dipaké pikeun gaya jeung mikabutuh kaparigelan anu leuwih pikeun freestyle. 
Skutik nyaéta Salah satu spesies motor nu teu maké gigi pikeun ngoper sangkan leuwih gancang. Ayeuna keur ramé sabab gampang dipaké, loba onderdilna, jeung miboga merk anu gedé. 
Vespa Kandaraan anu ngalegenda sabab ti jaman ka jaman teu robah tapi di modif deui sangkan leuwih ngirut, sarta wangunna anu unik. 
Trail nyaéta motor anu dipaké pikeun di tempat anu ékstrim  jeung biasana dipaké offroad sarta katingalina ogé gaya.  *Harley Davidson nyaéta motor anu dipaké ku jalama nu beunghar da hargana ogé bisa nepi ka ratusan juta.

Galeri

Sumber

Angkutan darat
Angkutan nu maké mesin
Lidah buaya atawa Aloevera nyaéta salah sahiji tutuwuhan obat anu boga khasiat pikeun ngubaran rupa-rupa panyakit.Tutuwuhan ieu geus dipaké ku bangsa Samaria ti taun 1875 SM.

Mangpaat Lidah Buaya jang Kaséhatan 
 jus lidah buaya bisa nurunkeun tekanan darah tinggi.
 jus lidah buaya boga khasiat pikeun ngabébaskeun tina insulin.
 Lidah buaya boga mangpaat pikeun nyageurkeun diabetes,serangan jantung,bronhitis parah, encok, karacunan dina metabolisme protein,jeung batu-batu ginjal, sarta narima tembakan cortison pikeun radang kandung lendir jeung radang sendi.
 thrombosis (peradangan urat darah halus dina suku) sarta prone pikeun meunangkeun gumpalan getih.
 selerosis lidah buaya nyinglarkeun kasakit jeung peradangan dina persendian-persendiannya.
 ngubaran tumor. 
 penyalahgunaan obat-obatan jeung alkohol ogé produk-produk Forever Living, lidah buaya bisa ngabérésihkeun racun-racun nu aya dina awak<ref name

Mangpaat lidah buaya jang kageulisan 
Lidah buaya dipiwanoh pikeun nyieun buuk jadi lemes jeung éndah. Mangpaat ieu ku sabab ayana kandungan glycol protein. Carana pesék cangkangna tuluy usap-usapkeun bagian dagingna kana kulit sirah jeung buuk sangkan buuk jadi gomplok jeung éndah.Lignin nyaéta kandungan anu aya dina daun lidah buaya anu boga fungsi pikeun ngajaga kelembaban kulit nepi ka kulit teu garing jeung elastisitasna kajaga, ogé pikeun nyingkhanan alérgi kulit nu makéna. Ditambah ku ayana kandungan antrakuinon jeung asam amino anu mangpaatna gedé pisan pikeun kulit ku sabab mantuan kulit pikeun buru-buru ngahasilkeun sél-sél anyar jeung bisa ngaleungitkeun sél-sél kulit anu geus paéh.Daging daun lidah buaya ogé boga tingkat keasaman anu sarua jeung nu dipiboga ku manusa jeung mampu meresap kana awak ogé boga saponin anu boga mangpaat salaku anti baktéri jeung anti jamur.Pamakéan sacara teratur bisa ngabalukarkeun kulit séhat jeung berseri . Lian ti éta lidah buaya bisa dimangpaatkeun pikeun masker beungeut, ku sabab ngandung antioksidan anu bisa nyingkahan penuaan dini.Efek tiis tina jelly lidah buaya bisa jadi ubar mimiti nalika kaduruk atawa kabanjur cai panas.Bisa ogé dimanpaatkeun pikeun kulit anu peurih ku sabab kapanasan ku cara napelkeun lidah buaya ka nu nyeri, tiis anu karasa bakal ngagancangkeun prosés pikeun nyagerkeun .

Referensi 

Tutuwuhan ubar
Urang-aring;Eclipta alba  nyaéta ngaran tutuwuhan anu watangna ngarancabang, tumuwuhna biasana di sisi jalan, di lapang, atawa di sisi solokan. Ieu tutuwuhan jangkungna ngan ukur nepi ka 80 cm, tumuwuhna ajeg ka luhur atawa nyanggeyeng. Warna watangna héjo semu coklat, aya buluan warna bodas. Wangun daunna lansét, warnana héjo, tungtungna seukeut, sisina régé-régé lemes ampir rata, daunna kasar aya buluan warna bodas. Kembangna majemuk warna bodas tur laleutik. Buahna panjang, ceper, heuras, tur buluan.

Kandungan
Urang aring ngandung ecliptine, alfaTerthienylmethanol, 2-(Buta-1,3-diynyl)-5-(but-3-en-1-ynyl) thiophene, 2-(Buta-1,3-diynyl)-5-(4-chloro-3-hydroxybut-1-ynyl) thiophene, 5-(3-Buten-1-ynyl)-2,2'-bithienyl-5'-methyl acetate, wedelolactone.

Mangpaat
Salian ti dimangpaatkeun pikeun nyuburkeun rambut, urang-aring mangpaat pikeun ubar pendarahan, nurunkeun panas, anti racun, ubar jang utah getih, mimiseun, kiih getih, ngising getih, hepatitis, diare, kurang gizi, keputihan, jeung huisan.

Referensi

{{commonscat|Eclipta alba]]
Asteraceae
Tutuwuhan ubar
gulma
Caah Afrika bagian kidul 2010—2011 nyaéta saruntuyan bencana caah di tujuh nagara di Afrika bagian kidul. Bencana ieu patali jeung kajadian La Niña. Hujan leuwih ti rata-rata ti Désémber 2010 geus ngakibatkeun caah nu ngaluas. Rébuan urang geus diungsikeun jeung pangungsian terus lumangsung. Dina 18 Januari 2011, saeutikna 54 urang dipastikeun geus maot.

Di Afrika Kidul, leuwih ti 6.000 urang geus diungsikeun jeung 41 urang dipastikeun geus maot akibat caah. Di Mozambik, pangélingan bahya dibéwarakeun sapanjang walungan nagara étu sabab aranjeunna ngadeukeutan tahap caah. Kira-kira 13.000 urang geus diungsikeun jeung saeutikna 13 urang dipastikeun geus maot.

Réferénsi 

Caah taun 2010
Caah taun 2011
Botswana dina taun 2010
Afrika Kidul dina taun 2010
Mozambik dina taun 2010
Namibia dina taun 2010
Zimbabwé dina taun 2010
Botswana dina taun 2011
Afrika Kidul dina taun 2011
Mozambik dina taun 2011
Namibia dina taun 2011
Zimbabwé dina taun 2011
Insidén vampir Mercy Brown, nu lumangsung dina 1892, nyaéta salah sahiji kasus kondang ngeunaan pangalian mayat nu diduga vampir.

Di Exeter, Rhode Island, kulawarga Géorge jeung Mary Brown mibanda saruntuyan inféksi tuberkulosis dina ahir abad ka-19. Wanci éta, tuberkulosis disebut "panyakit paru-paru" jeung mangrupa panyakit nu maotkeun jeung nyingsieuneun.

Sang indung, Mary, mangrupa nu kahiji maot akibat panyakit éta, dimiluan dina taun 1888 ku murangkalih awéwé cikalna, Mary Olive. Dua taun saterusna, dina 1890, putrana, Edwin, ogé nuju teu damang.

Dina taun 1891, murangkalih nu lian, Mercy, mibanda panyakit éta jeung maot dina Januari 1892. Dia dikubur di pamakaman Garéja Baptis di Exeter.

Réréncangan jeung tatanggi percaya yén salah sahiji anggota kulawarga téh vampir jeung nyababkeun Edwin geuring. Hal ieu cocog jeung kapercayaan yén ralobana maot dina hiji kulawarga diakibatkeun ku aktivitas jurig. Panyakit paru-paru wanci éta kirang dipahaman jeung dipatalikeun jeung mitos.

Géorge Brown diolo sangkan ngali makam kuluwargana. Anjeunna ngalaksanakeunna kalawan dibantos ku sababaraha wargi dina 17 Maret 1892. Mayat Mary jeung Mary Olive katinggal aya paburukan tapi mayat Mercy méh teu robih jeung aya getih di jajantungna. Ieu ngakibatkeun para wargi nganggap yén Mercy téh vampir jeung nyababkan panyakit Edwin. Padahal, hawa New England nu tiis ngajadikeun taneuhna hésé ditembus, janten mayat Mercy lila burukna.

Jajantung Mercy dicandak, diduruk, jeung lebuna dicampur jeung cai. Cai campuran étu teras dileueutkeun ka Edwin, nu maot dua bulan saterasna.

Sastra 
Insidén Mercy Brown minangka inspirasi ka Caitlín R. Kiernan pikeun carita pondokna, "So Runs the World Away." Kasus étu ogé disebutkeun dina "The Shunned House" karangan H.P. Lovecraft.

Réferénsi

Tumbu kaluar 
 O.T.I.S.(Odd Things I’ve Seen): A Firsthand Account of Mercy Brown’s Grave

Maot akibat tuberkulosis
Carita rahayat Amerika
Vampir
Exeter, Rhode Island
Washington County, Rhode Island
Kajadian
Tarompét nyaéta waditra tradisional anu kakoncara di Tatar jeung budaya Sunda. Tarompét mangrupa waditra jenis tiup anu dijieun tina bahan kai anu boga tujuh liang sora. Waditra tarompét biasana dipaké pikeun pamirig tari, pencak silat, réog, bénjang, adu domba, sisingaan, kuda rénggong, kariaan, jsté. Tarompét asal kecapna tina tara jeung empét. Kecap tara tina tarompét asalna tina kecap tala anu hartina jantung. Empét nyaéta sora anu kaluar tina potongan lambar daun kalapa atawa daun kawung anu disorakeun ku cara ditiup. Tarompét moal nyoraan lamun henteu maké empét. Jadi tarompét nyaéta empét anu jadi jantung sora.

Bahan jeung Rancang Wangun
Waditra tarompét dijieun tina bahan kai, dijieunna ku cara dibubut. Ilaharna, bentuk tarompét ngawengku tilu bagian, nyaéta:
 Bulan sapasi, nyaéta bagian luhur tarompét, dijieun tina batok kalapa (entik kalapa), dibentuk siga bulan sapasi, fungsina pikeun nahan pipi anu maén tarompét;
 Empét, nyaéta sumber sora tarompét anu dijieun tina daun kalapa atawa kawung;
 Batang tarompét anu dipasing-pasing jadi sababaraha bagian, di antarana tengék ayana di handapeun bulan sapasi, liang sora ayana di handapeun tengék, jeung ugel-ugel ayana di handapeun liang sora;
 Kecubung, bagian panghandapna tina tarompét, pungsina pikeun kaluarna sora.

Téhnik Maén Tarompét
Ilaharna mah tarompét disorakeun ku cara ditiup, tapi kudu dilamus. Ngalamus nyaéta téhnik niup ku cara ngembangkeun pipi. Tiupan kalayan tekanan anu tarik digunakeun pikeun nada luhur. Tiupan kalayan tekanan sedeng dipaké pikeun nada sedeng, jeung tiupan halon dipaké pikeun nada handap.
Nutup liang sora dina tarompét nyaéta ku cara ngagunakeun tujuh ramo. Tilu ramo tina leungeun kénca (curuk, jajangkung, jariji) disimpen di luhureun ramo ti leungeun katuhu (curuk, jajangkung, jariji, cingir).

Referensi

Tutumbu kaluar
Gamelan

Waditra tiup
Sawo ngaran sarupaning buah, ari bangunna jeung gedéna saperti endog meri

Sajarah singget

Sawo anu disebut neesbery atawa sapodilas nyaéta pepelakan buah mangrupa anu asalna ti Guatemala (Amérika Tengah), Mexico sarta Hindia Kulon. Tapi di Indonésia, pepelakan sawo geus lila dipikawanoh sarta loba dipelak mimitian ti tempat anu dataranna handap sarta jangkungna 1200 m dpl, kawas di Jawa sarta Madura.

Mangpaat pepelakan

Mangpaat pepelakan sawo nyaéta minangka kadaharan buah seger atawa bahan olahan kawas és krim, selai, sirop atawa diferméntasi jadi anggur atawa cuka.
Sajaba ti éta, mangpaat séjén pepelakan sawo dina kahirupan manusa nyaéta:
Pepelakan penghijauan di lahan-lahan garing sarta kritis.
Pepelakan hias dina pot sarta apoték hirup pikeun kulawarga;
Pepelakan penghasil buah anu bergizi luhur; sarta bisa dijual di jero sarta luar nagari anu mangrupa asal pendapatan ékonomi pikeun kulawarga sarta nagara;
Pepelakan penghasil geutah pikeun bahan baku industri permén karét;
Pepelakan penghasil kai anu pohara alus pikeun nyieun perabotan rumah tangga.

Séntra Tanaman

Pengembangan budidaya sawo geus ngalegaan ampir di sakumna Indonésia. Dina taun 1990 aréal penanaman sawo aya di 22 propinsi, kajaba N.T.T, Maluku, Irian Jaya, sarta Timor Wétan. Propinsi anu kaasup katagori lima badag sentra produsén sawo dina taun 1993 nyaéta Jawa Kulon, Jawa Tengah, Jawa Wétan, D.I.Yogyakarta, sarta Kalimantan Kulon.

Rujukan

Buah
Kadaharan
[[Kategori:Bungbuahan}}
Dapur (basa wewengkon brebes: goah) atawa pawon nyaéta rohangan imah nu di tukang, paranti mirun seuneu, masak, nyangu jsb. Baheula mah dapur biasana mangrupa sorondoy atawa sosompang tina badan imah panggung. Bagian-bagian dapur aya parako jeung hawuna, para seuneu sarupa lalangit pikeun neundeun hasil palawija nu digaringkeun. Sacara tradisi rohangan dapur ngahiji jeung goah . Nalika beurang supaya rohangan dapur caang dibéré tidak (hiji atawa opat kenténg dibuka supaya cahaya matapoé asup) atawa maké sababaraha kenténg kaca. Dina kamekaranana, dapur biasa maké gandela eram kawat, atawa sarigsig keur tempat asup kaluar; aya ogé anu hateupna maké badak heuay.

Jenis Dapur 
1.Dapur baseuh, jenis dapur ieu dipiboga ku sakabéh imah. Ciri-ciri dapur baseuh di antarana;a) miboga rohangan anu leuwih lega jeung biasana aya di béh tukang, b) deukeut jeung sumber cai atawa tempat husus keur kukumbah, c) aya parabot masak jeung parabot dapur anu lengkep saperti kompor jeung parabot masak lianna, d) jenis dapur baseuh ieu fungsina keur tempat ngolah kadaharan, kukumbah, sarta prosés masak, e) jenis dapur baseuh leuwih babari kotor jeung baseuh.

2. Dapur garing,Teu sakabéh imah miboga jenis dapur garing. Salian ngabutuhkeun rohangan tambahan, pikeun nyieun jenis dapur garing ogé diperlukeun biaya leuwih nalika nyieun désain jeung bentuk tina jenis dapur ieu. Saenyana fungsi utama tina dapur garing ieu rada sarua jeung rohangan makan. Ngan bédana, dina jenis dapur garing ieu aya parabot ringan lianna siga pamanas makanan atawa microwave, kompor induksi atawa parabot keur nyieun inuman. Jenis dapur garing ieu lain keur tempat ngolah kadaharan atawa masak. Jenis dapur gering ieu leuwih sering digunakeun keur tempat kumpulna sakabéh kulawarga.

Rujukan 

Rohangan Imah
Dapur
Angeun nyaéta kadaharan anu aya kuahan nu biasana dijadikeun batur sangu nalika dahar. Jalma mikawanoh rupa-rupa angeun, nu popular di antarana; angeun lodéh jeung angeun haseum. Di kalangan patani Priangan, angeun nu popular nyaéta angeun kacang jeung angeun oncom. Di pilemburan, gulé jeung opor disebut angeun gulé jeung angeun opor. Pokona lamun ya kuahan disebut angeun. Jadi, teuing naon hubunganna, lamun eusina daging disebut angeun daging. Dahar sangu dicampur angeun disebut nguah atawa ngokoh (dikokoh). Nyieun angeun disebut ngangeun.

Angeun Haseum

Angeun haseum nyaéta angeun anu bahanna rupa-rupa sayuran saperti potongan waluh siem, terong, kacang panjang, jeung aya ogé anu ditambahan ku engkol, tangkil jeung daun tangkil, jagong ngora, sarta aya anu maké kéréwédan. Di Priangan bungbuna henteu digerus heula tapi potongan bungbu éta diasupkeun kitu baé nalika cai angeun keur ngagolak, ku sabab éta warnana masih katempo bening, ogé teu maké suuk, jagong jeung kéréwédan. Di Jakarta digerus heula, ogé seringna maké kéréwédan, jagong, jeung suuk. Disebut angeun haseum lantaran rasana asem seger, anu asalna tina asem anu dijadikeun salah sahiji unsur bungbuna. Ayeuna urang Sunda ogé geus umum nyieun angeun haseum cara Jakarta.

Angeun Kacang
Angeun kacang nyaéta angeun anu bahanna kacang beureum atawa kacang galing (sarupaning kacang beureum tapi leuwih leutik jeung rupa-rupa warnana). Samarana basajan salian ti gula beureum jeung uyah biasana ditambahan laja, daun salam, saeutik tarasi, tomat, kiamis, jeung combrang (kembang honjé), sarta daun walang. Bungbuna teu digerus tapi diasupkeun kana cai angeun nu keur ngagolak. Tapi, di kota bungbuna digerus heula, dihijikeun jeung bawang beureum nu sarua digerus, sarta jarang maké combrang. Aya ogé angeun kacang panjang anu bahanna tina kacang panjang.

Angeun Lodéh

Angeun lodéh nyaéta angeun anu bahanna aya rupa-rupa sayuran teu jauh béda jeung eusi angeun haseum, ditambahan ku daun tangkil nu masih ngora, tapi henteu jeung tangkilna, ogé henteu maké jagong. Hal utama anu ngabédakeun nyaéta angeun lodéh mah maké cipati sedengkeun angeun haseum mah henteu. Aya ogé anu dicampur témpé atawa oncom anu dipotongan laleutik kotak-kotak. Henteu maké kéréwédan siga angeun haseum. Angeun lodeh siga angeun haseum, popular pisan disakabéh kalangan masarakat Sunda.

Angeun Oncom
Angeun oncom nyaéta angeun anu bahanna aya oncom (biasana disiksikan kotak-kotak) ditambah cabé héjo, maké cipati. Samarana uyah, gula, asem, maké cikur.

Referensi

Pasakan
Point Reyes nyaéta tanjung nu katelah di basisir Samudra Pasifik di Kalifornia kulon, Amérika Sarikat. Aya di Marin County kira-kira 30 mil (48 km) kulon-kulon-kalér San Francisco. Istilah ieu sering ditujukeun ka Samenanjung Point Reyes, tanjung nu diwatesan ku Teluk Tomales di wétan-kalér jeung Laguna Bolinas di kulon-kidul. Tanjung ieu dilindung salaku bagian Basisir Nasional Point Reyes.

Tumbu kaluar

 National Park Service site on Point Reyes National Seashore
 Point Reyes Webcams 
 Mare Island's submarine sea trials
 Point Reyes National Seashore: Resources for Outdoor Enthusiasts

Tanjung di Amérika Sarikat